Vecružina
Vecružina (arī Vacružina, agrāk Vecie Ružini; latgaliešu: Vacružina) ir ciems Rēzeknes novada Silmalas pagastā. Izvietojusies Ciskodu ezera dienvidaustrumu krastā pie reģionālā autoceļa P59 (Viļāni_Ružina_Malta) 9 km no pagasta centra Gornicas, 30 km no novada centra Rēzeknes un 235 km no Rīgas. Apdzīvotā vieta izaugusi pēckara gados pie bijušās Ružinas pagasta valdes Vecajos Ružinos. Vecružinā atrodas Tiskādu vidusskola, Rēzeknes novada speciālā pamatskola (agrāk Tiskādu sanatorijas internātpamatskola), Ružinas klubs, bibliotēka, pasts, doktorāts. 1897. gadā katoļu ciemā bija 32 sētas.